شەفەق نیوز/ سەرچەوەیگ پزشکی لە دیالە، ئمڕوو شەممە، خەوەردا لە مردن گەنجیگ بیس ساڵان وە گردن کەهرەبا لە باکوور خوەرهەڵات بەعقوبە.
سەرچەوەگە ئەرا ئاژانس شەفەق نیوز وت: گەنجیگ ئمڕوو لە مەوقەی کارکردنی لە یەکیگ لە کێڵگەیل مامر ئیوەتکردن لە ئاوای سندیە مرد، ودیاریکرد ک مەفرەزەیل پزشکی تەرم مردگەگە ئەرا پزشک دادوەری بریا.
لە زیقار، سەرچەوەیگ خۆجێیی، ئمڕوو، خەوەردا لە خوەیکوشتن کەنجیگ ١٧ ساڵان لەناو ماڵەگەی خوەی لەناوچەی عکێکە لە پارێزگاگە.
هەمیش کەنجیگ لە قەزای شەترە لە مراڤەیگ لەوەر پۆستیگ لەبان ماڵپەڕ فەیسبووک وەگولە زەخمداربوی، وەگورەی قسەی سەرچەوەگە.
